5. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΗΣ ΠΡΟΝΟΙΑΣ  Αριθ. Ε.Γ. 12400 της 10/27 Αυγ. 1956 (ΦΕΚ Β΄ 169) Περί καθορισμού των βασικών κριτηρίων αναγνωρίσεως ιδρυμάτων δι’ ειδίκευσιν ιατρών. Εν όψει του άρθρ. 15 παρ. 3 του Ν. Δ/τος 3366/ 1955 περί ασκήσεως του ιατρικού επαγγέλματος και ιατρικών ειδικοτήτων κλπ. Αποφασίζομεν: Α΄ Καθορίζομεν ως κάτωθι τα βασικά κριτήρια της επιστημονικής και τεχνικής συγκροτήσεως των διαφόρων Νοσηλευτικών Ιδρυμάτων και Τμημάτων αυτών κατ’ ιατρικήν ειδικότητα, δια την αναγνώρισιν αυτών ως καταλλήλων δια την μετεκπαίδευσιν ειδικών ιατρών. 1.Παθολογία Η Κλινική δέον να έχη τουλάχιστον 20 κλίνας, ει δυνατόν δε να διαθέτη εργαστήριον Κλινικής Μικροβιολογίας. Το Νοσοκομείον, Τμήμα του οποίου αποτελεί η Κλινική, δέον να περιλαμβάνη Μικροβιολογικόν, Βιοχημικόν και Ακτινολογικόν Εργαστήριον, εν λειτουργία. Ομοίως ει δυνατόν να διαθέτη ηλεκτροκαρδιογράφον και συσκευήν βασικού μεταβολισμού. Εις περίπτωσιν καθ’ ην η Παθολογική Κλινική είναι αυτοτελής δέον να περιλαμβάνη Μικροβ. Βιοχημικόν και Ακτινολογικόν Εργαστήριον και ει δυνατόν να διαθέτη ηλεκτροκαρδιογράφον και συσκευήν βασικού μεταβολισμού. 2.Γενική Χειρουργική Η Κλινική δέον να έχη τουλάχιστον 20 κλίνας και να διαθέτη κατάλληλον χειρουγείον επαρκώς εξωπλισμένον δια μεγάλας εγχειρήσεις να χρησιμοποιή ει δυνατόν αναισθησιολόγον με τα σύγχρονα μέσα ναρκώσεως και να διαθέτη σηπτικόν χειρουργείον και εξωτερικόν Ιατρείον. Το Ίδρυμα ούτινος αποτελεί Τμήμα η Κλινική δέον να περιλαμβάνη Μικροβιολογικόν, Βιολογικόν και Ακτινολογικόν Εργαστήριον εν λειτουργία. 3.Νευροχειρουργική Η Κλινική δέον να έχη τουλάχιστον 20 κλίνας δια τα Νοσοκομεία Αθηνών, Πειραιώς, Θεσσαλονίκης και 10 κλίνας τουλάχιστον εις τα Κεντρικά Νοσοκομεία Πρωτευουσών των Νομών, και όσα καθωρίσθησαν δια την Γενικήν Χειρουργικήν και επί πλέον καταλλήλους εγκαταστάσεις δια ηλεκτροεγκεφαλογραφίας και αρτηριογραφίας. Επίσης δέον να έχη ειδικόν νευρολόγον ιατρόν και εξωτερικόν ιατρείον νευρολογικών παθήσεων. Σελ. 530(α) 347-150 4.Μαιευτική – Γυναικολογία Η Κλινική δέον να έχη 20 κλίνας ήτοι 10 μαιευτικάς και 10 γυναικολογικάς, όσα καθωρίσθησαν δια την Γεν. Χειρουργικήν και επί πλέον αίθουσαν τοκετών και αίθουσαν μαιευτικών επεμβάσεων. 5.Ορθοπεδική Η Κλινική δέον να έχη 20 τουλάχιστον κλίνας και όσα καθωρίσθησαν δια την γενικήν χειρουργικήν, ως και πλήρη εξοπλισμόν δι’ ορθοπεδικάς επεμβάσεις, επί πλέον δε και εξωτερικόν Ιατρείον. 570 34.Ζ.β.5 Ιατρικές Ειδικότητες 6.Νευρολογία-Ψυχιατρική Η κλινική δέον να έχη 50 κλίνας, εξ ων 20 νευρολογικάς και 30 ψυχιατρικάς, όσα καθωρίσθησαν δια την παθολογίαν και επί πλέον μέσα εγκεφαλογραφίας ως και ωργανωμένην ψυχιατρικήν Κλινικήν μετά των απαραιτήτων κτιριακών και τεχνικών εγκαταστάσεων. Εάν το Ίδρυμα στερήται εγκεφαλογράφου, οι ασκούμενοι υποχρεούνται ν’ ασκηθώσιν επί εξάμηνον, εις έτερον ίδρυμα διαθέτον τοιούτον. 7.Ουρολογία Η Κλινική δέον να έχη 25 κλίνας εις Νοσοκομεία Αθηνών, Πειραιώς και Θεσσαλονίκης και 10 κλίνας τουλάχιστον εις κεντρικά Νοσοκομεία των Πρωτευουσών των Νόμων και όσα καθωρίσθησαν δια την Γεν. Χειρουργικήν ως και αίθουσαν κυστιοσκοπήσεως και πλήρη εξοπλισμόν αναλόγων εργαλείων. 8.Ωτορινολαρυγγολογία Η Κλινική δέον να έχη 20 τουλάχιστον κλίνας, και όσα καθωρίσθησαν δια την Γεν. Χειρουργικήν. Επίσης ειδικήν αίθουσαν ενδοσκοπήσεων ως και αντιηχητικήν αίθουσαν ακουσιομετρήσεως. Ωσαύτως δέον να είναι εφωδιασμένη με πλήρη σειράν των αναγκαίων συχρόνων εργαλείων και οργάνων. 9.Οφθαλμολογία Η Κλινική δέον να έχει 20 κλίνας εις τα Νοσοκομεία Αθηνών, Πειραιώς και Θεσ/νίκης και τουλάχιστον 10 κλίνας εις Κεντρικά Νοσοκομεία των Πρωτευουσών των νομών και όσα καθωρίσθησαν δια την Γεν. Χειρουργικήν. Επί πλέον πλήρη εξοπλισμόν δια συγχρόνων εργαλείων και εγκαταστάσεων. 10.Μικροβιολογία Τα εργαστήρια Μικροβιολογικόν και Βιομηχανικόν δέον να είναι πλήρως εξωπλισμένα δια συγχρόνων οργάνων και σκευών. Να είναι εγκατεστημένα εις Γενικά Νοσοκομεία. 11.Ακτινολογία Τα Εργαστήρια δέον να διαθέτωσι σύγχρονον και πλήρη εξοπλισμόν και να είναι εγκατεστημένα εις Γενικά Νοσοκομεία. Ειδικώτερον δια την Ακτινοδιαγνωστικήν, ει δυνατόν, το μηχάνημα να είναι κατάλληλον δια τηλεακτινογραφίας. Δια την Ακτινοθεραπευτικήν δέον να διαθέτη ένα μηχάνημα κατά βάθος ακτινοθεραπείας, τουλάχιστον 200 Κ.VOLT. 12.Αναισθησιολογία Τα Ιδρύματα δέον να διαθέτωσι όσα καθωρίσθησαν δια την Γεν. Χειρουργικήν και να είναι εξωπλισμένα πλήρως δια των αναγκαίων μηχανημάτων, οργάνων και εγκαταστάσεων. 13.Φυματιολογία Η Κλινική δέον να έχη τουλάχιστον 100 κλίνας και όσα καθωρίσθησαν δια την Παθολογίαν. Επί πλέον να έχη πλήρη εργαστηριακόν εξοπλισμόν, δι’ ακτινοσκοπήσεις, ακτινογραφήσεις και τομογραφήσεις. 14.Καρδιολογία Η κλινική δέον να διαθέτη όσα καθωρίσθησαν δια την παθολογίαν και επί πλέον πλήρη εξοπλισμόν δια τας νεωτέρας εφαρμογάς της καρδιολογίας. 15.Παιδιατρική Η Κλινική δέον να έχη τουλάχιστον 20 κλίνας. Το νοσοκομείον, Τμήμα του οποίου αποτελεί αύτη, δέον να περιλαμβάνη Μικροβιολογικόν, Βιοχημικόν και Ακτινολογικόν Εργαστήριον εν λειτουργία. Εις περίπτωσιν καθ’ ην η Παιδιατρική Κλινική είναι αυτοτελής δέον να διαθέτη πάντα τ’ανωτέρω. 16.Δερματολογία-Αφροδισιολογία Η Κλινική δέον να διθέτη τουλάχιστον 50 κλίνας, πλήρες Μικροβιολογικόν Εργαστήριον ως και αρτίως εξωπλισμένον φυσικοθεραπευτήριον εν ω δέον να υπάρχωσι διάφορα είδη ακτίνων, ως ROENTGEN, Υπεριώδεις BOYKY, Λυχνία WOOD, Διαθερμίαι, μηχανήματα προς εφαρμογήν στερεού ανθρακικού οξέος. Ομοίως η Κλινική δέον να διαθέτη και καλώς ωργανωμένον εξωτερικόν ιατρείον. Β΄. Δια την αναγνώρισιν των κατά τ’ ανωτέρω Κλινικών και Εργαστηρίων ως καταλλήλων δια την μετεκπαίδευσιν ειδικών, απαραίτητον είναι πλην των καθοριζομένων ως άνω κριτηρίων τεχνικής συγκροτήσεως αυτών, όπως διευθύνωνται υπό επιστημόνων κύρους, κατά την περί τούτου κρίσιν του Συμβουλίου Ιατρικών Ειδικοτήτων. Να διαθέτωσι δε και καταλλήλως κατηρτισμένον επιστημονικόν και τεχνικόν προσωπικόν ανεγνωρισμένης πείρας και διδακτικής ικανότητος.

[Source: greek_legal_code_raptarchis | Tokens: 5308]